Կցանկանայի սկսել` եւս մեկ անգամ հաստատելով Արգենտինայի հետ մեր հարաբերություններն ավելի բազմաբնույթ դարձնելու եւ երկկողմ համագործակցությունն ընդլայնելու Հայաստանի պատրաստակամությունը: Այս նպատակներն Արգենտինայի քաղաքական ղեկավարության հետ մեր քննարկումների կորիզն են կազմում: Ինձ շատ են ոգեւորում իմ պաշտոնակցի հետ բանակցությունների ոգին եւ մեր հարաբերություններին նոր որակ հաղորդելու նրա վճռականությունը: Հայաստանն ու Արգենտինան աշխարհագրական առումով հարեւաններ չեն. մեզ հազարավոր կիլոմետրեր են բաժանում: Սակայն մեր երկու ժողովրդների երկարատեւ եւ առարկայական շփումների պատմությունն ու ընդհանուր արժեքները դարձել են այն հիմքը, որի վրա կառուցում ենք մեր ներկայիս գործընկերությունը: Բացի այդ, Լատինական այբուբենի շնորհիվ, մենք հարեւաններ ենք բազմաթիվ միջազգային կազմակերպություններում, որտեղ աշխատում ենք միասին, եւ մեր տեղերը բավականին մոտ են միմյանց: